**Noteikumu projekta “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai detalizēti noteiktu jautājumus, kas attiecas uz vienotā nodokļu konta (turpmāk – Konts) izmantošanu, kā arī noteiktu Konta tehnisko risinājumu, ir sagatavots noteikumu projekts “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai” (turpmāk – Projekts). Projekts nosaka kārtību, kādā Valsts ieņēmumu dienests (turpmāk – VID) administrē vienotajā nodokļu kontā iemaksātos nodokļus, nodevas, citus valsts noteiktos maksājumus un ar tiem saistītos maksājumus (turpmāk visi kopā - nodokļu maksājumi) un novirza tos likuma “Par nodokļiem un nodevām” 23.1panta pirmajā daļā noteikto maksājumu un ar tiem saistīto maksājumu saistību (turpmāk – maksājumu saistība) segšanai, kā arī nosaka kārtību, kādā saskaņā ar nodokļu likumiem budžetā tiek ieskaitīti kārtējie un nokavētie nodokļu maksājumi, kas nav maksājami vienotajā nodokļu kontā.Projektā noteiktais risinājums paredz maksājumu, kas iemaksāti Kontā, novirzīšanu saistību segšanai, sākot ar saistību rindā noteikto vecāko maksājumu, kā arī paredz, kā atsevišķi maksājumi tiks novirzīti ārpus šīs kārtības, proti, tiešā viedā attiecināti uz konkrēto maksājumu saistību, izmantojot maksājuma identifikatoru.Regulējums stāsies spēkā 2021.gada 1.janvārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts ir izstrādāts, lai izpildītu likuma “Par nodokļiem un nodevām” 23.1panta devītajā, desmitajā un vienpadsmitajā daļā noteikto uzdevumu Ministru kabinetam (deleģējums Ministru kabinetam ir ietverts likuma “Par nodokļiem un nodevām” nākotnes redakcijā, kas stāsies spēkā 2021.gada 1.janvārī). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2017.gada 23.novembra likumu “Grozījumi likumā “Par nodokļiem un nodevām””, lai atrisinātu problēmas, kas saistītas ar nodokļu maksājumu samaksu un samazinātu nepieciešamos resursus nodokļu samaksai un administrēšanai, ir ieviests vienots risinājums maksājumu, kas noteikti likuma “Par nodokļiem un nodevām” 23.1pantā, samaksai - vienotais nodokļu konts (turpmāk – Konts). Saskaņā ar likuma “Par nodokļiem un nodevām” 23.1panta devīto, desmito un vienpadsmito daļu, kas stāsies spēkā 2021.gada 1.janvārī, un pārejas noteikumu 209.punktu līdz 2018.gada 1.maijam ir nepieciešams izstrādāt Ministru kabineta noteikumu projektu, kas nosaka:- likuma “Par nodokļiem un nodevām” 23.1panta pirmajā daļā minēto maksājumu veikšanas kārtību Kontā (t.i., Projekta 2., 3., 4., 5. un 6.punkts);- izņēmuma gadījumus kārtībai, kādā vienotajā nodokļu kontā saņemtie maksājumi tiek novirzīti maksājumu saistību segšanai (t.i., Projekta 8.punkts, 15.punkts);- kārtību, kādā VID administrē nodokļu maksātāja Kontā ieskaitītos maksājumus (t.i., Projekts kopumā);- kārtību, kādā Kontā ieskaitītos maksājumus novirza maksājumu saistību - konkrēta nodokļa, nodevas, citu valsts noteikto maksājumu un ar tiem saistīto maksājumu saistību segšanai (t.i., Projekta 7. – 18.punkts);- kārtību, kādā saskaņā ar nodokļu likumiem budžetā tiek ieskaitīti kārtējie nodokļu maksājumi un nokavētie nodokļu maksājumi, kas nav maksājami Kontā (t.i., Projekta 19.-25.punkts).Tādējādi Projekts ir izstrādāts, lai detalizēti noregulētu jautājumus, kas attiecas uz Konta ieviešanu un izmantošanu, kā arī Konta tehnisko risinājumu.**Nodokļu maksāšanas kārtība**Projekta nodaļā “Maksājumu saistības, kas tiek maksātas Kontā, maksāšanas kārtība” ir reglamentēti jautājumi, kas attiecas uz maksājumu veikšanu Kontā. Minētajā nodaļā ir noteikti maksājumi, kas Kontā maksājami, norādot VID paziņotu maksājumu identifikatoru, lai nodrošinātu, ka šiem maksājumiem netiek piemērots vienotais saņemto maksājumu novirzīšanas nosacījums, t.i., ka Kontā saņemtais maksājums vispirms tiek novirzīts uz vecāko maksājumu saistību. Līdz ar to maksājumi, kas tiks veikti ar identifikatoru, tiks novirzīti tieši uz konkrēto maksājumu saistību. Projekts paredz, ja, veicot maksājumu, maksājuma rīkojuma mērķa laukā nav norādīts maksājuma identifikators vai tas ir norādīts kļūdains, tad saņemto maksājumu novirza vispārējā kārtībā, nevis tieši uz konkrēto maksājumu saistību. Ieviešot vienoto nodokļu kontu, tiks nodrošināta automātiska saņemto maksājumu apstrāde, līdz ar to maksājuma rīkojuma noformēšanas precizitātei ir būtiska nozīme. Neievērojot Projektā noteiktos maksājumu rīkojuma noformēšanas nosacījumus, saņemtie maksājumi tiks novirzīti vispārējā kārtībā.Projektā paredzēts, ka ar identifikatoru tiks maksātas šādas saistības:1) Piedziņas ietvaros piedzītie maksājumi – minētais attiecas uz gadījumiem, kad budžetā tiek pārskaitīts piedziņas darbību rezultātā pārskaitītais maksājums. Šādu pārskaitījumu var veikt, piemēram, zvērināts tiesu izpildītājs vai kredītiestāde, maksājuma uzdevumā norādot informāciju gan par maksājuma veicēju (par sevi), maksājuma identifikatoru (kuru paziņoja VID) un gala maksātāja identifikācijas datus (par parādnieku, no kura tika piedzīts parāds un kura vietā tiek veikts maksājums). Regulējums paredz, ka minētās prasības tiks attiecinātas ne tikai uz iekšzemes parāda piedziņas procesā atgūtajiem parādiem, bet arī piedziņas procesiem saistībā ar savstarpējas palīdzības prasījuma piedziņā izpildes rezultātā, kas veikta Eiropas Savienības valstīs, valstīs, kas noslēdza ar Latviju līgumu par nodokļu dubultās uzlikšanas un nodokļu nemaksāšanas novēršanu, kā arī valstīs, kas ratificējušas Konvenciju par savstarpējo administratīvo palīdzību nodokļu jomā.2) Maksātnespējas procesa vai tiesiskās aizsardzības procesa ietvaros iemaksātās saistības – ņemot vērā šo procesu īpatnības un mērķi – aizsargāt kreditoru, kas pieteica kreditora prasījumu, kopuma intereses un lai neveidotos situācija, kuras rezultātā varētu tikt ietekmētas/skartas kreditoru intereses, projekts paredz, ka maksājumi, kas paredzēti nokavēto saistību (saistības, kas izveidojās pirms minēto procesu ierosināšanas) segšanai, ir maksājami ar identifikatoru. Savukārt kārtējie nodokļu maksājumi, kas izveidojās pēc tiesiskās aizsardzības procesa ierosināšanas un nav iekļauti tiesiskās aizsardzības procesa pasākumu plānā (tā grozījumos), vai kārtējie nodokļu maksājumi, kas izveidojās pēc maksātnespējas procesa pasludināšanas, tiks iemaksāti Kontā un novirzīti saistību segšanai vispārējā kārtībā.Piemēram, veicot pārskaitījumu, administratoram maksājuma uzdevumā jānorāda informācija gan par maksājuma veicēju (par sevi), maksājuma identifikators (kuru paziņoja VID) un gala maksātāja identifikācijas datus (par parādnieku, kura vietā tiek veikts maksājums).3) Saskaņā ar spēkā esošajiem Eiropas Savienības (turpmāk – ES) tiesību aktiem maksājumi, kurus veido kopējā muitas tarifa nodokļi un citi nodokļi, kurus noteikušas vai noteiks ES institūcijas attiecībā uz tirdzniecību ar trešajām valstīm, ir definēti kā tādi, kas veido ES pašu resursus un kurus iekasē dalībvalstis saskaņā ar valsts normatīvo vai administratīvo aktu noteikumiem. Ņemot vērā muitas maksājumu specifiku, Projektā paredzēts, ka ar identifikatoru tiks maksāti Muitas likuma 1.panta 4.punktā noteiktie maksājumi.Vienlaikus, lai nodrošinātu, ka nodokļu maksātājiem, t.sk. tiem, kas veic muitas procedūras, neuzkrātos citu nodokļu (iekšzemes nodokļu) parādi, ar Ministru kabineta protokollēmumu tiks dots uzdevums pārskatīt VID iekšējās procedūras, efektivizējot (automatizējot) nokavēto nodokļu maksājumu piedziņas procesu. Automatizējot nokavēto nodokļu maksājumu piedziņas procesu, tiks novērsts risks, ka nodokļu maksātājs izvēlēsies samaksāt tikai muitas maksājumus, bet neveiks maksājumus par citiem (iekšzemes) nodokļu maksājumiem, piemēram, darba spēka nodokļiem. Nokavēto nodokļu maksājumu piedziņas procesa automatizācija nodrošinās, ka pret nodokļu nemaksātājiem piedziņas procedūras tiks uzsāktas ātrāk, nekā tas notiek praksē pašlaik, jo piedziņas procesa uzsākšana ir saistīta ar informācijas manuālo apstrādi un cilvēkresursu patēriņu piedziņas procesa uzsākšanas lietderīguma analīzes veikšanai. Tādējādi automatizācijas rezultātā gaidāms, ka nodokļu maksātāji nevarēs ilgstoši nepildīt saistības pret valsts budžetu, uzkrājot nodokļu (iekšzemes) parādus, jo maksimāli ātri tiks uzsākta nodokļu parāda piespiedu iekasēšana. Minētā procedūra netiks uzsākta attiecībā pret tiem nodokļu maksātājiem, kuriem īslaicīgu problēmu saistībā ar nodokļu nomaksu risināšanai ir piešķirts normatīvajos aktos paredzētais atbalsta rīks, piemēram, samaksas termiņa pagarinājums. Nokavēto nodokļu maksājumu piedziņas procesa automatizācija tiks īstenota esošā normatīvā regulējuma ietvaros, kas jau šobrīd paredz, ka nokavēto nodokļu maksājumu piedziņu var uzsākt ne ātrāk kā piecās darba dienas pēc maksāšanas termiņa iestāšanās un ne agrāk kā 30 dienu laikā pēc attiecīgā lēmuma (t.i., ja maksājums ir aprēķināts nodokļu administrācijas kontroles (pārbaudes, revīzijas) rezultātā) pieņemšanas.Turklāt ir paredzēti atsevišķi gadījumi, kad saistībā ar sniegto nodrošinājumu veikts nodokļu maksājums parādnieka vietā.Piemēram, saskaņā ar likuma “Par nodokļiem un nodevām” 26.panta 1.1daļu, ja citos nodokļu normatīvajos aktos noteiktā nodrošinājuma iesniedzējs normatīvajos aktos noteiktajā termiņā un kārtībā nav samaksājis nodokļa parādu, nodrošinātājs, lai segtu tās personas nodokļa parādu, kurai ir izsniegta nodokļu nodrošinājuma apliecība, viena mēneša laikā pēc VID rakstveida pieprasījuma saņemšanas samaksā nodokli pamatparāda apjomā, kas neietver nokavējuma naudu un soda naudu un nepārsniedz nodrošinājuma apmēru. Ja šajā panta daļā noteiktais termiņš netiek ievērots, nodrošinātājs par katru nokavēto dienu maksā nokavējuma naudu 0,1 procenta apmērā no termiņā nesamaksātās nodokļa parāda summas, kas norādīta VID rakstveida pieprasījumā samaksāt nodrošinājuma iesniedzēja nodokļa parādu, bet ne vairāk kā 100 procentu apmērā no tās. Ministru kabineta 2018.gada 4.janvāra noteikumu Nr.16 “Noteikumi par akcīzes nodokļa nodrošinājumiem” VII nodaļā ir noteikti gadījumi, kad VID nodrošinājuma iesniedzēja nodokļa parādu pieprasa samaksāt nodrošinātājam. Tādējādi, lai neskartu nodrošinājuma devēja intereses, izņemot uzņemto saistību garantiju, kas dotas ar konkrētu mērķi un konkrēto summu vai saistību izpildei, maksājumiem, kas veikti saskaņā ar likuma “Par nodokļiem un nodevām” 26.panta 1.1daļu, ir jānorāda maksājuma identifikators. Tāpat maksājuma identifikators ir jānorāda tiem maksājumiem, kas veikti, pamatojoties uz VID pieņemto lēmumu par drošības naudas novirzīšanu akcīzes nodokļa parāda segšanai.Lai veiktu darbības ar akcīzes precēm un izmantotu atlikto akcīzes nodokļa maksāšanu, nodokļa maksātājs iesniedz nodrošinājumu. Nodokļu maksātājs var iesniegt vienreizēju nodrošinājumu, kas paredzēts aprēķinātā akcīzes nodokļa parāda vienam noteiktam apmēram. Lai vienreizējo nodrošinājumu dzēstu, nodrošinājuma iesniedzējs izpilda ar nodrošinājumu uzņemtās saistības (samaksā akcīzes nodokli, iesniedz nodokļa deklarāciju). Ņemot vērā, ka par nodrošinājumu var iesniegt saistību izpildes apdrošināšanas polisi, kredītiestādes galvojumu vai drošības naudu un ar nodrošinājumu apņemas samaksāt akcīzes nodokli, tad, lai varētu dzēst ar vienreizējo nodrošinājumu uzņemtās saistības un nodrošinājumu (apdrošināšanas polisi, kredītiestādes galvojumu vai drošības naudu) atkārtoti varētu izmantot vienreizējā nodrošinājuma apliecības saņemšanai, akcīzes nodokļa maksājumiem, kas nodrošināti ar vienreizējo nodrošinājumu, ir jānorāda maksājuma identifikators.Likuma “Par akcīzes nodokli” 27.panta sestajā daļā ir noteikti gadījumi, kad, saņemot akcīzes nodokļa markas, attiecīgie nodokļa maksātāji iesniedz nodokļa samaksas apliecinājumu. Tādējādi, lai VID varētu izsniegt nodokļa markas, veicot maksājumus par akcīzes nodokļa markām, šiem maksājumiem ir jānorāda maksājuma identifikators.4) Likumā “Par nodokļiem un nodevām” ir paredzētas tiesības VID ņemt galvojumu, lai nodokļu maksātājs varētu saņemt nodokļa samaksas termiņa pagarinājumu 24.panta pirmās daļas 3.punktā noteiktajā gadījumā, un pārmaksāto nodokli 28.panta piektās daļas 2.punktā noteiktajā gadījumā. Lai gadījumos, kad nodokļu maksājums tiek veikts galvojuma ietvaros, tas ir izmantojams vienīgi galvoto saistību segšanai, tādējādi arī šiem gadījumiem ir paredzēts, ka šādi maksājumi ir veicami, norādot identifikatoru. 5) 2018.gada 23.maijā stājies spēkā likums “Grozījumi Dabas resursu nodokļa likumā” (Saeimā pieņemts 2018. gada 26. aprīlī), kas paredz, ka apsaimniekotājs, kurš darbojas ražotāju atbildības sistēmā, Vides aizsardzības un reģionālās attīstības ministrijas padotībā esošai iestādei (Valsts vides dienestam) iesniedz un uztur spēkā finanšu nodrošinājumu visu atbrīvojuma no dabas resursu nodokļa samaksas piemērošanas laiku. Finanšu nodrošinājums ir nodokļa maksājuma nodrošinājums, ar kuru pilnībā vai daļēji tiek segts nodoklis par noteikta veida atkritumu apjomu, kāds nav pārstrādāts vai reģenerēts atbilstoši normatīvo aktu prasībām un apsaimniekošanas līgumam konkrētā laikposmā. Minētais likums “Grozījumi Dabas resursu nodokļa likumā” nosaka finanšu nodrošinājuma izmaksas gadījuma iestāšanos un finanšu nodrošinājuma piemērošanu, kā arī nosaka, ka prasības attiecībā uz finanšu nodrošinājumu apsaimniekotājiem un nodokļa maksātājiem piemērojamas no 2018. gada 1. jūlija. Tādējādi Projektā ir paredzēts, ka, izmaksājot finanšu nodrošinājumu atbilstoši Dabas resursu nodokļa likumam, maksājumi ir veicami, norādot identifikatoru.Lai nodrošinātu Kontā saņemto maksājumu ātru un korektu identificēšanu un apstrādi, minētajā nodaļā noteikts, kas personai ir jāievēro, aizpildot maksājuma uzdevumu, t.sk. arī, ja maksājums Kontā tiek veikts par trešo personu. Tādējādi, ja Kontā tiek veikts maksājums Vienotās euro maksājumu telpas (Single Euro Payments Area) ietvaros par trešo personu, tad maksājuma rīkojuma speciālajā laukā, kas paredzēts informācijas par gala maksātāju norādīšanai, obligāti norādāma informācija par gala maksātāju. “Vienotā euro maksājumu telpa” ir autonoms jēdziens, kas tulkojams saskaņā ar Eiropas Parlamenta un Padomes 2012. gada 14. marta Regulu (ES) Nr. 260/2012, ar ko nosaka tehniskās un darbības prasības kredīta pārvedumiem un tiešā debeta maksājumiem euro un groza Regulu (EK) Nr. 924/2009 un lietots šajā projektā, saglabājot Regulā noteikto izveidošanas mērķi un būtību.Minētās prasības ir noteiktas, jo, nenorādot informāciju par gala maksātāju, saņemtos maksājumus nav iespējams operatīvi un bez manuāla darba identificēt, savukārt tas var radīt sekas nodokļu maksātājiem (t.i., saņemtie maksājumi tiks novirzīti vispārējā kārtībā, nevis īpašajā kārtībā uz konkrēto maksājumu saistību), kā arī radīt papildu slogu VID šo maksājumu administrēšanā.Tajā pat laikā, ja persona, veicot maksājumu, nenorāda identifikatoru, tad šādā gadījumā Kontā iemaksāta naudas summa tiks novirzīta maksājumu saistību segšanai vispārējā kārtībā, proti uz saistību rindas vecāko maksājumu saistību. Turklāt, ja nodokļu maksātājam ir tikai tāda maksājumu saistība, kas maksājama ar identifikatoru un kurai ir iestājies maksāšanas termiņš, Kontā iemaksāta naudas summa tiks novirzīta maksājumu saistības, kas maksājama ar identifikatoru, segšanai.**Maksājumu saistību segšanas secība (saistību rinda)**Projekta nodaļā “Kontā saņemto maksājumu novirzīšana maksājumu saistību segšanai un izņēmuma gadījumi no šīs kārtības” ir reglamentēti jautājumi, kas nosaka, kā maksājumu saistības tiek sarindotas pirms Kontā saņemtie maksājumi (t.i., saņemtā nauda) tiek novirzīti to segšanai. Projekts nosaka, ka maksājumu saistības tiek sarindotas, veidojot saistību rindu, ievērojot kritērijus un pamatprincipus. Tātad saistību rinda tiek veidota, ievērojot nodokļu deklarācijas iesniegšanas termiņu (izriet no konkrēto nodokļu likumiem vai attiecīgajiem Ministru kabineta noteikumiem, piemēram, attiecībā uz valsts nodevu par numerācijas lietošanas tiesībām, uzņēmējdarbības riska valsts nodevu un maksājumiem par valsts kapitāla izmantošanu), maksājumu saistības maksāšanas termiņu, kas izriet no VID lēmuma vai cita dokumenta, kas nav nodokļu deklarācija, un maksājuma saistības veidu (pamatsumma, nokavējuma nauda vai soda nauda). Vienlaikus noteikts, ka nokavējuma nauda un soda nauda saistību rindā tiek iekļauta uzreiz aiz pamatsummas, saistībā ar kuru tā ir aprēķināta. *Piemēram, ir par janvāri aprēķinātais nodoklis (maksājumu saistība), kas nav samaksāts līdz 23.februārim, un ir aprēķinātais nodoklis par februāri (maksājumu saistība), tad saistību rindā maksājumi sarindosies šādā secībā:**- par janvāri aprēķinātais nodoklis (maksājumu saistība);* *- nokavējuma nauda, kas aprēķināta par janvārī aprēķināto un nesamaksāto nodokli (saistību rindā būs uzreiz aiz pamatparāda aprēķina (maksājumu saistības));**-par februāri aprēķinātais nodoklis (maksājumu saistība).*Projekta pielikumā noteikts maksājumu saistību prioritāšu saraksts, kas veidots pēc Igaunijas modeļa[[1]](#footnote-1) un kurā maksājumu saistības sarindotas atbilstoši prioritātēm. Minētais pielikums izmantojams maksājumu saistību sarindošanai, ja divas vai vairākas maksājumu saistības saistību rindā tiek iekļautas ar vienādu datumu (deklarācijas iesniegšanas termiņu vai maksāšanas termiņu). *Piemēram, 20.februārī iestājas maksāšanas termiņš ar VID audita lēmumu noteiktajam pievienotās vērtības nodoklim, savukārt 20.februārī iestājas maksāšanas termiņš arī ar VID audita lēmumu papildus aprēķinātajām valsts sociālās apdrošināšanas iemaksām, tad šajā gadījumā maksājumu saistības tiks sarindotas atbilstoši Projekta pielikumā noteiktajam maksājumu saistību prioritāšu sarakstam – pirmās saistību rindā tiks iekļautas valsts sociālās apdrošināšanas iemaksas un pēc tam pievienotās vērtības nodoklis.*Situācijā, kad nodokļu deklarācija iesniegta, kavējot normatīvajā aktā (konkrētajā nodokļu likumā vai Ministru kabineta noteikumos, piemēram, attiecībā uz valsts nodevu par numerācijas lietošanas tiesībām, uzņēmējdarbības riska valsts nodevu un maksājumiem par valsts kapitāla izmantošanu) noteikto iesniegšanas termiņu, tad tajā aprēķinātie nodokļu maksājumi (maksājumu saistības) tiek sarindoti atbilstoši normatīvajā aktā noteiktajam nodokļu deklarācijas iesniegšanas termiņam. Tas nozīmē, ka primāri, veidojot saistību rindu, tiek ņemts vērā nodokļu deklarācijas iesniegšanas termiņš. Savukārt, lai nodrošinātu korektu vēsturisko informāciju un neveiktu jau segto (t.i., samaksāto) maksājumu saistību pārrēķinu, Projekts paredz, ja pirms kavētās deklarācijas saņemšanas Kontā bija saņemti maksājumi (t.i., saņemta nauda), kas novirzīti maksājumu saistību segšanai atbilstoši saistību rindai, kāda tā bija pirms kavētā nodokļu deklarācija tika iesniegta, tad kavētajā nodokļu deklarācijā aprēķinātais nodokļu maksājums (maksājumu saistība) saistību rindā tiek iekļauts, ņemot vērā kavētās nodokļu deklarācijas iesniegšanas termiņu, taču atbilstoši tās vietai kavētās nodokļu deklarācijas iesniegšanas brīdī pirms nesegtajām (neapmaksātajām) maksājumu saistībām. Projekts līdzīgu regulējumu nosaka arī attiecībā uz maksājumu saistībām, kas aprēķinātas, precizējot nodokļu deklarāciju. Arī šajā gadījumā, nosakot vietu saistību rindā, ņem vērā nodokļu deklarācijas, kura tiek precizēta, iesniegšanas termiņu, kas izriet no konkrētā nodokļa likuma vai Ministru kabineta noteikumiem attiecībā uz valsts nodevu par numerācijas lietošanas tiesībām, uzņēmējdarbības riska valsts nodevu un maksājumiem par valsts kapitāla izmantošanu. Lai nodrošinātu korektu vēsturisko informāciju un neveiktu maksājumu saistību pārrēķinu, Projekts paredz, ja pirms precizētās nodokļu deklarācijas saņemšanas Kontā bija saņemti maksājumi (t.i., saņemta nauda), kas novirzīti maksājumu saistību segšanai atbilstoši saistību rindai, kāda tā bija pirms precizētās nodokļu deklarācijas saņemšanas, tad precizētajā nodokļu deklarācijā aprēķinātais nodokļu maksājums (maksājumu saistība) saistību rindā tiks iekļauts, ņemot vērā nodokļu deklarācijas, kura tiek precizēta, iesniegšanas termiņu, taču atbilstoši tās vietai precizētās nodokļu deklarācijas iesniegšanas brīdī pirms nesegtajām maksājumu saistībām. *Piemēram, pievienotās vērtības nodokļa deklarācija par janvāri (iesniegta 20.februārī, apmaksāta 23.februārī) tiek precizēta martā. Turklāt VID ir iesniegta uzņēmumu ienākuma nodokļa deklarācija par janvāri (iesniegta 20.februārī, apmaksāta 23.februārī) un darba devēja ziņojums par janvāri (iesniegts 17.februārī, apmaksāts 23.februārī) un pievienotās vērtības nodokļa deklarācija par februāri (iesniegta 20.martā, nav apmaksāta). Tad šādā situācijā maksājumu saistība, kas tiek aprēķināta, precizējot pievienotās vērtības nodokļa deklarāciju par janvāri, saistību rindā tiks iekļauta, pirms nesegtajām (neapmaksātajām) maksājumu saistībām, proti, pirms pievienotās vērtības nodokļa deklarācijas par februāri. Savukārt, ja minētajā piemērā neviens no nodokļiem nebūtu apmaksāts, tad precizētajā pievienotās vērtības nodokļa deklarācijā aprēķinātais nodoklis (maksājumu saistība) saistību rindā tiktu iekļauts atbilstoši pievienotās vērtības nodokļa deklarācijas par janvāri vietai saistību rindā, proti, deklarācijas, kura tiek precizēta, iesniegšanas termiņam – 20.februārim.*Minētie nosacījumi piemērojami arī attiecībā uz maksājumu saistību iekļaušanu saistību rindā, kad VID atceļ lēmumu par samaksas termiņa pagarināšanu vai lēmumu par nokavēto nodokļu maksājumu labprātīgu izpildi. Arī šajā gadījumā maksājumu saistības, kuru maksāšanas termiņš tika pagarināts ar VID lēmumu un kuras netika samaksātas, saistību rindā tiek iekļautas atbilstoši nodokļu deklarācijai vai dokumentam, ar kuru izveidojās attiecīgā maksājumu saistība, proti, tiek atjaunota maksājuma sākotnēja (pirms piešķirtā pagarinājuma) vieta saistību rindā. Turklāt Projektā ir paredzēts, ja ar Dienesta pieņemto lēmumu vai ar tiesas nolēmumu budžetā iemaksājamās nodokļu saistības apmērs tiek mainīts, to palielinot, tad papildu aprēķinātais maksājums tiek iekļauts rindā ar datumu atbilstoši atcelšanas lēmuma maksāšanas termiņam, bet, ja iemaksājamā maksājuma apmērs ir samazināts, tad atbilstoši atcelšanas lēmuma spēkā stāšanās datumam. Minētais regulējums ļaus veikt atbilstošas korekcijas, minimāli ietekmējot maksājumu saistību rindu – visu saistību, kas seko sākotnēji noteiktajiem maksājumiem, korekciju. Tajā pat laikā, ja sākotnēji noteiktie maksājumi nav samaksāti, tad papildu samazinājumam vai palielinājumam jāierindojas uzreiz aiz sākotnēji noteiktajiem maksājumiem. Minētais ļaus ne tikai samazināt izdevumus sarežģītu algoritmu izstrādei vai manuālā darba noteikšanai, bet arī veidos pārskatāmu maksājumu saistību rindu nodokļu maksātājiem, kuri varēs viegli izsekot un orientēties veiktajās izmaiņās. Likuma “Par nodokļiem un nodevām” 29.panta otrā daļa nosaka, ka par nodokļu un nodevu maksājuma samaksas termiņa nokavējumu maksātājam tiek aprēķināta nokavējuma nauda — no laikā nenomaksātā pamatparāda 0,05 procenti par katru nokavēto dienu, ja konkrētā nodokļa likumā nav noteikti citi nokavējuma naudas apmēri. Ar Projektu netiks mainīta nokavējuma naudas aprēķināšanas kārtība. Projekts paredz tikai nokavējuma naudas iekļaušanas saistību rindā kārtību.Lai izvairītos no liekas informācijas sistēmas noslodzes un neveiktu nokavējuma naudas aprēķina iekļaušanu saistību rindā katru dienu, ja maksājumu saistību uzskaites datos nenotiek izmaiņas (t.i., netiek iesniegta jauna nodokļu deklarācija, netiek saņemti maksājumi), Projekts paredz, ka nokavējuma naudas aprēķins tiek iekļauts saistību rindā ne retāk kā datumā, kurā tiek aktualizēta informācija VID administrēto nodokļu (nodevu) parādnieku datubāzē (pašlaik – 7. un 26.datumā), datumā, kurā Kontā ieskaitītie maksājumi tiek novirzīti maksājumu saistību segšanai, un mēneša pēdējā datumā.Minētās kārtības noteikšana neliedz nodokļu maksātājam Elektroniskās deklarēšanas sistēmā pieprasīt informāciju par nodokļa parāda (t.sk. nokavējuma naudas) summu uz konkrēto pieprasījuma veikšanas datumu. **Saņemto maksājumu novirzīšana**Projekta nodaļā “Kontā saņemto maksājumu novirzīšana maksājumu saistību segšanai un izņēmuma gadījumi no šīs kārtības” noteikts, ka Kontā iemaksātās naudas summas tiek novirzītas maksājumu saistību segšanai atbilstoši saistību rindai, vispirms sedzot vecāko maksājumu saistību.Tāpat ir noteikts, ja naudas summa (maksājums) valsts budžetā ir saņemta līdz maksājumu saistības maksāšanas termiņam (ieskaitot), tad VID attiecina naudas summu uz maksājumu saistību ar datumu, kurā iestājās maksājumu saistības maksāšanas termiņš. Ja naudas summa valsts budžetā ir saņemta pēc maksājumu saistības maksāšanas termiņa, tad VID attiecina naudas summu uz maksājumu saistību ar datumu, kurā naudas summa ir saņemta valsts budžetā. Kārtību, kādā atzīst maksājumus par saņemtiem valsts budžetā, nosaka Ministru kabineta 2010.gada 12.oktobra noteikumi Nr.972 “Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu”.*Piemēram, maksājums, ievērojot Ministru kabineta 2010.gada 12.oktobra noteikumus Nr.972 “Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu”, atzīstams par saņemtu valsts budžetā 23.februārī, kad ir iestājies maksāšanas termiņš pievienotās vērtības nodoklim par janvāri, savukārt VID minēto maksājumu identificējis tikai 24.februārī, tad 23.februārī saņemtais maksājums novirzāms pievienotās vērtības nodokļa par janvāri maksājumu saistības segšanai ar 23.februāri. Savukārt, ja minētajā piemērā maksājums būtu atzīstams par saņemtu valsts budžetā 26.februārī, tad saņemtais maksājums novirzāms pievienotās vērtības nodokļa par janvāri maksājumu saistības segšanai ar 26.februāri.* Vienlaikus minētajā nodaļā noteikts izņēmums kārtībai, kādā Kontā saņemtos maksājumus novirza maksājumu saistību segšanai, t.i., nepiemērojot vispārējo principu, ka vispirms tiek segtas vecākās maksājumu saistības atbilstoši maksājumu saistību rindai, bet gan nosakot, ka saņemto maksājumu novirza konkrētās ar maksājuma identifikatoru noteiktās maksājumu saistības segšanai.**Nodokļu, kas netiek maksāti Kontā, ieskaitīšana budžetā**Projekta nodaļā “Nodokļu, kas netiek maksāti Kontā, ieskaitīšana budžetā” ietverts regulējums attiecībā uz to, kā tiek ieskaitīti budžetā nodokļu maksājumi, kuri netiek maksāti Kontā, t.i., transportlīdzekļa ekspluatācijas nodoklis, uzņēmumu vieglo transportlīdzekļu nodoklis, t.sk., saglabājot Ministru kabineta 2000.gada 18.aprīļa noteikumos Nr.149 “Kārtība, kādā kārtējie nodokļu maksājumi un nokavētie nodokļu maksājumi tiek ieskaitīti budžetā” ietverto regulējumu attiecībā uz nekustamā īpašuma nodokli.Ar Projekta spēkā stāšanos spēku zaudēs Ministru kabineta 2000.gada 18.aprīļa noteikumi Nr.149 “Kārtība, kādā kārtējie nodokļu maksājumi un nokavētie nodokļu maksājumi tiek ieskaitīti budžetā”. Paredzēts, ka regulējums stāsies spēkā 2021.gada 1.janvārī.Atbilstoši 2017. gada 23. novembrī pieņemtā likuma “Grozījumi likumā “Par nodokļiem un nodevām”” 3. panta otrajā daļā minētajam paredzēts izslēgt likuma 23.1panta trešo daļu. Ministru kabineta 2000.gada 18.aprīļa noteikumi Nr.149 “Kārtība, kādā kārtējie nodokļu maksājumi un nokavētie nodokļu maksājumi tiek ieskaitīti budžetā” ir izdoti saskaņā ar likuma “Par nodokļiem un nodevām” 23.1panta trešo daļu, Nodokļu atbalsta pasākuma likuma 6.panta 3.punktu un Nodokļu maksātājiem nokavējuma naudas un soda naudas dzēšanai paredzētā atbalsta likuma 6.panta piekto daļu. Atbilstoši Ministru kabineta 2012.gada 28.augusta noteikumu Nr.600 “Nodokļu atbalsta pasākuma īstenošanas kārtība” 2. un 10.punktu Nodokļu atbalsta pasākums tiek uzsākts 2012.gada 1.oktobrī un nodokļu maksātājam ir tiesības triju mēnešu laikā pēc šā datuma iesniegt iesniegumu dalībai šajā pasākumā (izņemot, ja pirms nodokļu atbalsta pasākuma uzsākšanas datuma nodokļu maksātājam ir paziņots par nodokļu revīzijas (audita) vai datu atbilstības pārbaudes veikšanu, tad par nodokļu atbalsta pasākuma uzsākšanas dienu šim nodokļu maksātājam uzskatāma nākamā diena pēc tam, kad nodokļu administrācija paziņojusi lēmumu par nodokļu revīzijas (audita) vai datu atbilstības pārbaudes rezultātiem). Turklāt atbilstoši Nodokļu atbalsta pasākuma likuma 8.panta otrās daļas 2.punktam samaksas termiņš var tikt pagarināts līdz 60 mēnešiem. Līdz ar to līdz Ministru kabineta noteikumu “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai” spēkā stāšanās laikam Nodokļu atbalsta pasākuma īstenošana tiks pabeigta.Saskaņā ar Nodokļu maksātājiem nokavējuma naudas un soda naudas dzēšanai paredzētā atbalsta likuma 6.panta sesto daļu VID lēmumā par atbalsta piemērošanu norādītais atbalsta pamatparāda samaksas termiņš nedrīkst būt garāks par 2019. gada 31. decembri. Līdz ar to arī šā atbalsta īstenošana tiks pabeigta pirms spēkā stāsies Ministru kabineta noteikumi “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai”. Ņemot vērā, ka Ministru kabineta noteikumi “Kārtība, kādā maksā nodokļus, nodevas, citus valsts noteiktos maksājumus un ar tiem saistītos maksājumus un novirza tos saistību segšanai” stāsies spēkā 2021.gada 1.janvārī, Nodokļu atbalsta pasākums un atbalsts nokavējuma naudas un soda naudas dzēšanai būs noslēdzies līdz minēto noteikumu spēkā stāšanas brīdim.Tādējādi nav nepieciešams pieņemt regulējumu (izdot citus Ministru kabineta noteikumus) Nodokļu atbalsta pasākuma likuma 6.panta 3.punktā un Nodokļu maksātājiem nokavējuma naudas un soda naudas dzēšanai paredzētā atbalsta likuma 6.panta piektajā daļā noteiktā īstenošanai. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VID, Valsts kase. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nodokļu maksātāji un nodokļu administrācijas, kas administrē nodokļu maksājumus. |
| 2. | Tiesiskā regulējuma ietekme uz tautsaimniecību un administratīvo slogu | Projektā ietvertajam tiesiskajam regulējumam ir pozitīva ietekme uz tautsaimniecību. Ieviešot praksē ar noteikumu projektu paredzēto kārtību, samazināsies administratīvais slogs nodokļu nomaksā. Turpmāk nodokļu maksātāji likuma “Par nodokļiem un nodevām” 23.1pantā noteiktos maksājumus varēs maksāt vienā nodokļu kontā, nevis kā līdz šim vismaz 49 valsts budžeta ieņēmumu kontos. |
| 3. | Administratīvo izmaksu monetārs novērtējums | Administratīvo izmaksu aprēķinu nav iespējams veikt, ņemot vērā, ka maksājumu veikšanas izmaksas ir atšķirīgas (dažādi pakalpojumu sniedzēji, dažādi pakalpojumu piedāvājumi un izmaksas), kā arī nodokļa maksātāji var izvēlēties, kura pakalpojumu sniedzēja piedāvātos pakalpojumus izmantot. |
| 4. | Atbilstības izmaksu monetārs novērtējums | Izmaksu, kādas rodas nodokļu maksātājiem, lai šobrīd izpildītu saistības pret valsts budžetu, vidējo apmēru nav iespējams veikt, jo katram nodokļu maksātājam ir atšķirīgs nodokļu slogs, kas atkarīgs gan no nodokļu maksātājam piemērotā nodokļu režīma, gan no darbības jomas, darījumu intensitātes utt.Kopumā izmaksu apmērs samazināsies, jo samazināsies mēnesī veicamo nodokļu maksājumu skaits, jo turpmāk nodokļu maksājumi tiks maksāti Kontā. Vienlaikus, izpildot Ministru kabineta 2017.gada 26.septembra sēdes protokola Nr.48 44.§ 3.punktā doto uzdevumu, tiks sagatavoti priekšlikumi normatīvajiem aktiem, kas paredz ieviest vienoto nodokļu maksāšanas termiņu, tādējādi nodokļu maksātājs ar vienu maksājumu varēs segt visas nodokļu saistības pret valsts budžetu. Tā kā veicamo maksājuma uzdevumu skaits samazināsies, samazināsies maksājumu uzdevumu sagatavošanas, apstrādes un uzglabāšanas izmaksas, kā arī izdevumi, kas rodas gadījumos, kad maksājuma veikšanas laikā tika pieļauta kļūda, piemēram, norādīts nepareizs nodokļu konts.  |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Projekts šo jomu neskar.** |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| **Projekts šo jomu neskar.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Ņemot vērā to, ka Projektā ietvertais regulējums attiecas arī uz maksājumiem, kas izriet no Komisijas īstenošanas regulas (ES) Nr.1189/2011 (2011. gada 18. novembris), ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2010/24/ES par savstarpēju palīdzību prasījumu piedziņā saistībā ar noteiktiem maksājumiem, nodokļiem, un citiem pasākumiem, Projekta 5.7. un 7.3.7.apakšpunktā ir ietverta atsauce uz minēto regulu. Projektā reglamentētās tiesību normas atbilst Komisijas īstenošanas regulas (ES) Nr.1189/2011 (2011. gada 18. novembris), ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2010/24/ES par savstarpēju palīdzību prasījumu piedziņā saistībā ar noteiktiem maksājumiem, nodokļiem, un citiem pasākumiem, prasībām. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Projektu sabiedrība ir informēta, publicējot to Finanšu ministrijas tīmekļa vietnē. |
| 2. | Sabiedrības līdzdalība projekta izstrādē | Uzziņa par Projekta izstrādi 2017.gada 19.decembrī tika publicēta Finanšu ministrijas mājas lapas www.fm.gov.lv sadaļā “Sabiedrības līdzdalība”, saite: [*http://www.fm.gov.lv/lv/sabiedribas\_lidzdaliba/*](http://www.fm.gov.lv/lv/sabiedribas_lidzdaliba/)*tiesibu\_aktu\_projekti/nodoklu\_politika#project435* Informācija par vienotā nodokļu konta ieviešanu un tā ieviešanas risinājumiem sniegta Nacionālās trīspusējās sadarbības padomes Budžeta un nodokļu apakšpadomes 2017.gada 18.augusta sēdē, vienlaikus sabiedrības līdzdalība vienotā nodokļu konta regulējuma izstrādē tika nodrošināta Saeimā 2017.gada 23.novembrī pieņemtā likuma “Grozījumi likumā “Par nodokļiem un nodevām”” izstrādes un saskaņošanas laikā (likumprojekts “Grozījumi likumā “Par nodokļiem un nodevām”” tika izsludināts Valsts sekretāru 2017.gada 17.augusta sanāksmē (prot. Nr.32 7.§ VSS-870), par minēto likumprojektu tika diskutēts ar Latvijas Pašvaldību savienību, Latvijas Brīvo arodbiedrību savienību un Latvijas Darba devēju konfederāciju, kā arī ar Latvijas Tirdzniecības un rūpniecības kameru.Sabiedrības līdzdalība tiks nodrošināta Projekta saskaņošanas procesā (pēc izsludināšanas Valsts sekretāru sanāksmē).Vienlaikus informācija par Projektu sniegta Konsultatīvās padomes muitas politikas jomā 2018.gada 5.aprīļa sēdē un Loģistikas nozares padomes 2018.gada 25.aprīļa sēdē.Ņemot vērā to, ka loģistikas nozares pārstāvji un Latvijas Darba devēju konfederācija iebilda pret to, ka Projekts neparedz Muitas likuma 1.panta 4.punktā noteiktos maksājumus veikt, norādot maksājuma identifikatoru, Projekts tika izskatīts Ministru kabineta komitejas 2018.gada 3.jūlija sēdē (protokols Nr.24, 1.§).Ievērojot Ministru kabineta komitejas 2018.gada 3.jūlija sēdes protokola (protokols Nr.24, 1.§) 2.1.apakšpunktu, Finanšu ministrija 2018.gada 10.septembrī organizēja sanāksmi ar Satiksmes ministriju, Latvijas Darba devēju konfederāciju un loģistikas nozares pārstāvjiem, lai atkārtoti izdiskutētu Projektā ietverto regulējumu un no tā potenciāli izrietošos riskus, kā arī vienotos par Projekta redakciju. |
| 3. | Sabiedrības līdzdalības rezultāti | Ņemot vērā to, ka ar Projektā noteikto regulējumu ievērojami tiks mazināts administratīvais slogs nodokļu maksātājiem un nodokļu nomaksa tiks padarīta vienkāršāka, sabiedrība atbalsta Projekta virzību. 2018.gada 10.septembra sanāksmes diskusijas rezultātā sanāksmes dalībnieki atzina, ka svarīga ir nodokļu maksātāju nodokļu maksāšanas disciplīnas uzlabošana. Līdz ar to tika panākts šāds kompromiss - Projektā noteikts, ka ar identifikatoru var tikt maksāti Muitas likuma 1.panta 4.punktā noteiktie maksājumi un vienlaikus esošā regulējuma ietvaros tiks efektivizēts (automatizēts) nokavēto nodokļu maksājumu piedziņas process (sagatavots Ministru kabineta protokollēmuma projekts). Automatizējot nokavēto nodokļu maksājumu piedziņas procesu, tiks paātrināta nokavēto nodokļu maksājumu piespiedu iekasēšana un novērsts risks, ka nodokļu maksātājs izvēlēsies samaksāt tikai muitas maksājumus, bet neveiks citu (iekšzemes) nodokļu maksājumus. Projekts tika precizēts saskaņā ar panākto vienošanos, kā arī sagatavots Ministru kabineta protokollēmuma projekts ar uzdevumiem VID un Finanšu ministrijai. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID, Valsts kase, pašvaldības, VAS “Ceļu satiksmes drošības direkcija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošo institūciju likvidācija vai reorganizācija, struktūra netiek ietekmēta. Izpilde tiks nodrošināta esošo cilvēkresursu ietvaros.  |
| 3. | Cita informācija | Ar vienotā nodokļu konta ieviešanu saistītās izmaksas tiks segtas no VID piešķirtā finansējuma, tajā skaitā prioritārā pasākuma “Nodokļu informācijas pakalpojumu modernizācija (t.sk., ar MAIS izveidošanu un funkcionalitātes nodrošināšanu)” ietvaros. |

Finanšu ministre D.Reizniece-Ozola

M.Valdmane 67095524

Marika.Valdmane@fm.gov.lv

K.Voiniča 67095567

Kristine.Voinica@fm.gov.lv

1. http://titania.saeima.lv/LIVS12/SaeimaLIVS12.nsf/0/B8DD84541F5B5472C22581B60027FCA5?OpenDocument [↑](#footnote-ref-1)